Tawan lakgkgolon mat ixpuchina un wa' chatum
ktsukg'awasa, akxni' min un mapikgo xawat, kaputsakan laktsu lakgkg'awasan xlakata natalaktsalanantapulikgo takuxtu lata' niku tamanit xawat. Wa chi laktsu lakgkg'awasan talakgati talaklatapuli xawat nema tamanit xlakata natataki'palakgo'. Akxni' un mapikgo' xawat, xlich'ali kaniwa na'akxila ta'aktsalanantapuli laktsu lakgkg'awasan, tamin, ta'an talatapuli, Chuna' chi xlichali, lakgasut tatalakpaki' xawat akxni' chan xlituma wakg tatak'ipalakgonit, la achu ni kamilh un. Ama xawat nema talakt'ukxlhi chu nema talakgch'unt'alh yaj tataki'. Ama akgxtakga niku tawilana laktsu lakgkg'awasan ankan kasak'uatiyakan alakatunu xlakata tlan natalaktsalanantapuli takuxtu chu natatak'ipalakgo' xawat. Wankan mat ama ixpuchina un limaxkgen, mat awata' ixtse' ixt'alama. Mat akxni' unan ama ktsukg'awasa kgamananpula, wa chi ama li'unan ni xlakata kamalakgaputsi putum lakch'ixkuwin.